Comisia Europeană solicită României transparență fiscală în cazul veniturilor obținute online
Comisia Europeană a decis să inițieze proceduri de constatare a neîndeplinirii obligațiilor, prin trimiterea unor scrisori de punere în întârziere României, Germaniei, Ungariei și Poloniei, pentru că nu au transmis în timp util informații cu privire la veniturile realizate de persoane fizice și de întreprinderi prin utilizarea platformelor online, se arată într-un comunicat al Executivului comunitar, citat de Agerpres.